laion/Wikipedia-Exotic huggingface dataset:
וסט סטריט 90

וסט סטריט 90 (באנגלית: 90 West Street) הוא גורד שחקים הממוקם במנהטן תחתית, ניו יורק, ארצות הברית. הבניין מתנשא לגובה של 99 מטרים והוא בעל 23 קומות. הוא תוכנן על ידי האדריכל קאס גילברט והמהנדס האזרחי גאנוולד הוס (Gunvald Aus). נבנה בין השנים 1907-1905 בסגנון גותי ושימש כמטה המשרדים של ה-West Street Improvement Corporation. וסט סטריט 90 תוכנן על ידי האדריכל קאס גילברט בשנת 1905 בסגנון גותי והיווה בסיס למבנים שנבנו אחריו ותוכננו על ידו. דוגמה לכך הוא בניין וולוורת', שהיה הבניין הגבוה ביותר בעולם עת סיום בנייתו. נבנה במקור עבור משרדים והוסב ב-7 במרץ 2005 למגורים. בשנת 1998 הוגדרו חזיתותיו לשימור על ידי הוועדה לשימור מבנים של העיר ניו יורק. במהלך קריסת המגדל הדרומי של מרכז הסחר העולמי, ניזוק הבניין קשות ונהרגו בו שני עובדים שנלכדו באחת ממעליותיו. בשנת 2006 זכה למעמד היסטורי לאומי על ידי הוועדה הלאומית. במהלך פעולות שיקום ושחזור של הלובי נחשפו אריחי טרה קוטה מהעיצוב המקורי של גילברט, שכוסו בעת עבודות שיפוץ קודמות. בנוסף, גג הנחושת הוחלף ונוספו גרגוילים שהוסרו. ב-26 בנובמבר 2007 התפוצץ בסמוך לבניין צינור ביוב ראשי, כחלק מעבודות בניית מגדל החירות, והציף את קומת החנייה שלו. נגרם נזק לעשרות מכוניות יוקרה של דיירי הבניין והם פונו ממנו למשך שבועיים. גורדי שחקים בניו יורק גורדי שחקים מוקדמים מדיה וקבצים בנושא וסט סטריט 90 בוויקישיתוף אתר האינטרנט הרשמי של וסט סטריט 90 וסט סטריט 90 באתר skyscraperpage.com וסט סטריט 90 באתר structurae.net וסט סטריט באתר Emporis.com Guide to Civil Engineering Projects In and Around New York City (2nd ed.). Metropolitan Section, American Society of Civil Engineers. 2009. p. 108. Kahn, Robert (March 6, 2005). "Landmark Building Restored, Ready for Business". Newsday. "Faces at Least a City Can Love" ניו יורק טיימס. קולינס גלן. 28 בפברואר 2005. Pinto, Nick (December 12, 2007). "90 West Street Residents Wary of Waivers". Tribeca Tribune.
מצר קורפו

מצר קורפו (או "תעלת קורפו"; ביוונית: Πορθμός της Κέρκυρας; באלבנית: Kanali i Korfuzit) הוא מצר ים בים היוני המפריד בין האי היווני קורפו ממערב לו לבין חופי יבשת אלבניה ויוון ממזרחו. רוחבו של המצר בנקודה הצרה ביותר הוא כ-2 ק"מ. עומקו המזערי בפתחו הצפוני מגיע לכ-26 פאתום (כ-47 מ'). אורכו המרבי – כ-70 ק"מ. מצר קורפו הוא נתיב שיט חשוב בו עוברות מעבורות בדרכן מקורפו לנמל איגומניצה או לקפלוניה ופטרס דרך המעבר הדרומי, וכן בדרכן מקורפו דרך המעבר הצפוני לאיטליה. כמו כן, סנפיריות ומעבורות חוצות את המצר בדרכן מקורפו לסרנדה שבדרום אלבניה, כדי לאפשר לתיירים הרבים לבקר בעיר העתיקה בוטרינט השוכנת בקרבתה, ואשר הוכרזו על ידי אונסק"ו כאתר מורשת עולמית ב-1992. בעקבות סדרה תקריות ממאי עד נובמבר 1946 במצר קורפו בין הממלכה המאוחדת לבין הרפובליקה העממית של אלבניה שבאחת מהן (באוקטובר) עלו שתי אוניות הצי המלכותי הבריטי על מוקשים ימיים ו-44 מלחים נהרגו. בעקבות החלטה 22 של מועצת הביטחון של האו"ם הגישה הממלכה המאוחדת תביעת פיצויים לבית הדין הבינלאומי בהאג נגד אלבניה. בית הדין פסק נגד טירנה. זירת המאבק במצר שהתרחשה במקביל למלחמת האזרחים ביוון, נחשבת לניצניה הראשונים של המלחמה הקרה. במאבק בין הממלכה המאוחדת לאלבניה עלתה סוגיה משפטית של "מעבר ללא כוונת זדון" (innocent passage) שכן שאלבניה טענה שיש לה סמכות שיפוטית על המצר ואילו הממלכה המאוחדת ערערה על סמכות זו. מצר אוטרנטו מדיה וקבצים בנושא מצר קורפו בוויקישיתוף קסיופאה (Κασσιόπη‏; Kassiopi) היא עיירת נופש ונמל לחופו הצפון-מזרחי של האי קורפו. כמו כן, היא שוכנת למרגלות ההר הגבוה ביותר באי – פנטוקראטור (906 מ'), ומרחק של כ-35 ק"מ מעיר הבירה של האי, קורפו. Military: Kerkira (Corfu), Global.Security.org. כולל המעבר הדרומי. אורכו בחלקו הצפוני לבדו הוא כ-8 ק"מ בלבד. ראו הסבר מפורט בנושא בהתייחסות למצרי ים במשפט הבינלאומי.
גסטון צבי איצקוביץ

גסטון צבי איצקוביץ (נולד ב-1974) הוא אמן ישראלי יליד ארגנטינה החי ועובד בישראל. על יצירתו זכה בשנת 2010 בפרס אמן צעיר מטעם משרד התרבות. גסטון צבי איצקוביץ נולד בבואנוס איירס, ארגנטינה בשנת 1974 ובשנת 1980 עלה עם משפחתו לישראל. בשנת 2000 סיים איצקוביץ בהצטיינות את לימודי הצילום בבית הספר מוסררה. בוגר התוכנית ללימודי המשך של האקדמיה לאמנות ועיצוב בצלאל לשנת 2009. תצלומיו של איצקוביץ הוצגו באופן נרחב בישראל ובמדינות אחרות, בין היתר במוזיאון תל אביב, מוזיאון ישראל בירושלים, מוזיאון על התפר, מוזיאון חיפה לאמנות ומוזיאון אשדוד, מוזיאון מאקרו ברומא וגלריה הברס + פרטנר בווינה. זוכה פרס ז'ראר לוי לצלם צעיר מטעם מוזיאון ישראל לשנת 2008 ופרס אמן צעיר מטעם משרד התרבות לשנת 2010. עבודתו של איצקוביץ מתמקדת בנוף ובמרחב לצד עיסוק בהוויה אנושית הממלאת את המקום והמתחים הנבנים ביניהם בהקשרים פוליטיים וחברתיים. נילי גורן, אוצרת הצילום של מוזיאון תל אביב כותבת: "תצלומיו של גסטון צבי איצקוביץ מצטיינים בהתבוננות קשובה ל"מקום" ובהתייחסותם לנוף מנהלים דו־שיח ייחודי עם הצילום המודרני והעכשווי. מבטו המופנם והמדויק לוכד סימנים בדרך ושרידים של התרחשויות ופונה פעמים רבות כלפי מטה, אל האדמה. התמקדותו בפני השטח המרובדים חושפת מורכבות אסתטית, פוליטית ורגשית ומתגבשת לניסוח טיפולוגי פואטי של המקום." — נילי גורן, אדמת קודש חול וחול, לפני הספירה, מוזיאון תל אביב 2011 1997-2000 המחלקה לצילום, מוסררה בית הספר הרב תחומי לאמנות וחברה ע"ש נגר, ירושלים 2006-2008 לימודי מתקדמים באמנות, בצלאל, אקדמיה לאמנות ועיצוב, תל אביב-יפו 2013 "האבן והסלע" גלריה בזל, תל אביב 2011 "לפני הספירה", מוזיאון תל אביב לאמנות 2010 "אמה, רגל, זרת", גלריה שלוש לאמנות עכשווית, תל אביב 2008 Habres + partner Gallery Vienna, “ The Pale” 2007 "תחומים", גלריה טבי דרזדנר, תל אביב 2005 "פרקים מתוך התנחלות", מוזיאון חיפה לאמנות בועז נוימן, העולם נמצא. אין צורך לחזור עליו שנית, לפני הספירה, מוזיאון תל אביב, 2011 אריאל הירשפלד, הרס מובנה; על צילומי החומה וההתנחלויות של גסטון איצקוביץ, התנחלות, גלריה טבי דרזנר, 2007 נילי גורן, פרקים מתוך התנחלות, מוזיאון תל אביב, 2006 אתר האינטרנט הרשמי של גסטון צבי איצקוביץ סמדר שפי, גסטון צבי איצקוביץ, בגבו למצלמה, באתר הארץ, 14 בינואר 2011 אלי ערמון אזולאי, עכבר העיר אונליין, ביקור בסטודיו של גסטון צבי איצקוביץ: קצת ארכיאולוג, קצת אנתרופולוג, באתר הארץ, 15 באוקטובר 2010
דג ריאות אוסטרלי

דג הריאות האוסטרלי (שם מדעי: Neoceratodus forsteri) הוא מין דג הריאות היחיד ששרד עד היום מהמשפחה בעלי ריאה אחת. שאר דגי הריאות ששרדו שייכים לסדרה אחרת - בעלי שתי ריאות והם חיים באפריקה ואמריקה הדרומית. כמו כל דג ריאות דג הריאות האוסטרלי מתאפיין משאר הדגים בנוכחות ריאה, שבעזרתה הוא יכול לנשום גם אוויר אטמוספירי (בנוסף לזימים). אורכו מגיע בדרך כלל ל-100 ס"מ, ומשקלו ל-20 ק"ג, אך הוא יכול לגדול גם לכדי 150 ס"מ ומשקל של 43 ק"ג. הוא בעל קשקשים גדולים וסנפירים בשרניים. צבעו אחיד ונע בין כתום-חום לאפור עמוק, חוץ מבטנו שצבעה נע מלבן כסוף עד צהוב בהיר. דג הריאות האוסטרלי חי בנהרות מים מתוקים באוסטרליה מתוך העדפה לאזורים עם צמחייה ימית פורייה. כל 40–50 דקות הדג מוציא את אפו מהמים על מנת לנשום מהאוויר האטמוספירי. הנשימה מתבצעת מהנחיריים בלבד. הלסתות באותו זמן סגורות לחלוטין. בזמני יובש הוא מעביר את הזמן בבורות שעדיין נשארו מים בקרקעיתם. אורח חייו פסיבי מאוד, ובמרבית הזמן הוא יושב בקרקעית על הבטן או על הסנפירים. ניזון בעיקר מחסרי חוליות למיניהם. תקופת הרבייה של דג הריאה האוסטרלי היא מאפריל עד נובמבר. זמן השיא מגיע בספטמבר-אוקטובר, עם תחילת הגשמים. את הביצים, שגודלן 6.5–7 מילימטר, מטיל הדג בעיקר על הצמחייה הימית, ומסתלק לאחר ההטלה (בלי להשגיח על הצאצאים כמו חלק מהשוכנים הימיים). הדגיגים, שבוקעים לאחר 10–12 יום, נולדים לא מפותחים - סנפירי החזה מתפתחים לאחר 14 ימים, וסנפיר הגחון רק חודשיים וחצי לאחר הבקיעה. דג הריאות האוסטרלי נאכל באזור תפוצתו, אוסטרליה. הדג נחשב למעדן, גם בקרב האבוריג'ינים וגם בקרב המתיישבים החדשים. כיום המין נמצא בסכנת הכחדה, ולכן הדיג נאסר והאיסור נאכף. מדיה וקבצים בנושא דג ריאות אוסטרלי בוויקישיתוף דג ריאות אוסטרלי, באתר ITIS (באנגלית) דג ריאות אוסטרלי, באתר NCBI (באנגלית) דג ריאות אוסטרלי, באתר Animal Diversity Web (באנגלית) דג ריאות אוסטרלי, באתר האנציקלופדיה של החיים (באנגלית) דג ריאות אוסטרלי, באתר FishBase (באנגלית) דג ריאות אוסטרלי, באתר GBIF (באנגלית) דג ריאות אוסטרלי באתר הרשימה האדומה של IUCN
קניון מרבל

קניון מרבל (באנגלית: Marble Canyon, מילולית "קניון השיש") הוא קניון בנהר הקולורדו השוכן במדינת אריזונה. הקניון מתחיל על פי הגדרה אחת בליז פרי, או, על פי הגדרה אחרת, בסכר קניון גלן, כ-26 קילומטרים מליז פרי במעלה הנהר, ומסתיים בשפך של הקולורדו הקטן לנהר הקולורדו, נקודה שממנה מתחיל הגרנד קניון. מסע המחקר המאורגן הראשון שעבר דרך קניון מרבל היה מסע המחקר של ג'ון וסלי פאוול ב-1869. פאוול, גידם כתוצאה מפציעה משירותו בצבא הצפון בתקופת מלחמת האזרחים בארצות הברית ארגן משלחת מחקר שהפליגה בסירות עץ בנהר גרין מנקודה בסמוך לעיירה גרין ריוור ביוטה. המשלחת שטה במורד הנהר גרין עד למפגשו עם הנהר קולורדו ומשם המשיכה דרך קניון קטרקט, קניון גלן, וקניון מרבל, ובסופו של דבר חצתה את הגרנד קניון לפני שסיימה את מסעה בסמוך לשפך הנהר וירג'ין. כל שמות הקניונים שהוזכרו נקבעו במהלך משלחת זו על ידי פאוול. שמו של הקניון, באנגלית "קניון השיש" הוא שם שגוי מבחינת זו שאין שיש בקניון. אף שפאוול היה מודע לכך בעת שנתן שם לקניון נדמתה לו אבן הגיר של קירות הקניון שעברה ליטוש על ידי פעולת המים כשיש. ובמילותיו, ”לעתים קרובות אבן הגיר של הקניון מלוטשת, תוך יצירת שיש יפהפה. לעתים יש לסלעים גוונים רבים – לבן, אפור, ורוד, וסגול, עם כתמי זעפרן”. בנקודה בה נשפך הנהר פאריה (Paria) לקולורדו מצפון שוכן אתר ליז פרי. האתר שוכן בתוך עמק פתוח במורד הנהר והוא המקום היחיד בטווח של מאות קילומטרים שבו ניתן לחצות את נהר הקולורדו. האתר שימש במהלך ההיסטוריה כנקודת חצייה חשובה והחל מאמצע המאה ה-18 הוא היה אתר של מעבורת שהופעלה על ידי ג'ון דויל לי (John Doyle Lee‏; 1877-1812), שעל שמו קרוי האתר. שירות המעבורת שבוצע בליז פרי בעזרת סירות המשיך ברציפות במשך 60 שנים עד שהוחלף בגשר שהוקם בתחילת המאה ה-20. האתר משמש כיום נקודת השקה למטיילים המבצעים שיט רפטינג דרך הגרנד קניון. שירות המעבורות בליז פרי הפסיק לפעול עקב הקמת גשר נאוואחו מעל לקניון מרבל בסמוך לליז פרי ב-1929. הגשר היה נקודת חציה העיקרית של הקולורדו עד שנבנה גשר קניון גלן בסוף שנות ה-50 של המאה ה-20. על הגשר נאוואחו עבר כביש 89 עד שהוקם גשר קניון גלן וכביש 89 החל לעבור דרכו. מספרו של הכביש העובר על גשר נאוואחו שונה מאז לכביש 89A. קניון מרבל מסמן את הגבול המערבית של שמורת האינדיאנים של בני הנאוואחו הקרויה אומת נאוואחו. עד 1975 היה קטע הנהר שבין הגרנד קניון לליז פרי חלק מהפארק המכונה "המונומנט הלאומי קניון מרבל" (Marble Canyon National Monument). באותה שנה הוא שולב הפארק בשטח הפארק הלאומי גרנד קניון קניון מרבל הוא האתר של אחד ממיזמי הסכרים הגדולים על הקולורדו, "סכר מרבל קניון". המיזם הוצע ותנאיו נחקרו בתחילת שנות החמישים על ידי לשכת הטיוב של ארצות הברית, המיזם נתקל בהתנגדות רצינית, במיוחד מארגון מועדון סיירה, כאשר ממשלת אריזונה שקלה מחדש את ההצעה כחלק ממיזם מרכז אריזונה (Central Arizona Project) בין השנים 1965 ל-1968. רעיון הסכר ננטש לבסוף ב-1968. חורי מחקר נקדחו בתצורת אבן גיר רדוול של קירות הקניון בשלבים הראשונים של המיזם שננטש, וניתן עדיין לראות אותם בנקודת מייל 39.2 (המרחק נמדד מליז פרי). קניון מרבל הוא בית הגידול היחידי למין קקטוס Pediocactus bradyi המצוי בסכנת הכחדה. מדיה וקבצים בנושא קניון מרבל בוויקישיתוף Marble Canyon: Beginning of the Grand Canyon. Glenn Rink, Grand Canyon River Guides BQR, Life at the Marble Canyon Damsites, spring 1997 Pediocactus bradyi. The Nature Conservancy.
Cat

האם התכוונתם ל... חתול (באנגלית: Cat) קטרפילר (Caterpillar) - חברה אמריקנית העוסקת בייצור מנועים וציוד מכני הנדסי ששמה המקוצר הוא CAT cat – פקודת מעטפת בסביבת יוניקס ומערכות הפעלה דמויות יוניקס מבחן CAT – מבחן פסיכולוגי לילדים מרחב (CAT(k – סוג של מרחב מטרי קט
Mount

mount היא פקודה ביוניקס ובמערכות הפעלה דמויות יוניקס המשמשת לעיגון מערכות קבצים. על מנת לגשת לקובץ, מערכת הקבצים המכילה אותו חייבת להיות מעוגנת בעזרת הפקודה mount. הפקודה מנחה את מערכת ההפעלה לשימוש במערכת הקבצים החדשה, מעגנת אותה בנקודה מסוימת בהיררכיית מערכת הקבצים הגלובאלית (mount point), ומגדירה אפשרויות הנוגעות לגישה אליה. באופן הפוך, הפקודה umount מנחה את מערכת ההפעלה לנתק את העיגון של מערכת הקבצים ולבטל את הגישה. פקודות mount ו-umount דורשות הרשאות משתמש-על (root). לחלופין, ניתן להגדיר את נקודות העגינה בקובץ /etc/fstab. הפקודה mount ללא ארגומנטים מדפיסה למסך את רשימת מערכות הקבצים המעוגנות במערכת: $ mount proc on /proc type proc (rw) sysfs on /sys type sysfs (rw) devpts on /dev/pts type devpts (rw,gid=5,mode=620) /dev/sda1 on /boot type ext3 (rw) /tmp on /var/tmp type none (rw,noexec,nosuid,bind) 10.4.0.4:/srv/export/setup_server on /nfs/setup_server type nfs (ro,addr=10.4.0.4) הפקודה mount בתוספת הדגל -a תעגן את כל נקודות העגינה המוגדרות בקובץ /etc/fstab. באופן כללי, תחביר הפקודה לעיגון מערכת קבצים חדשה: mount [-fnrsvw] [-t vfstype] [-o options] device dir הדוגמה הבאה מעגנת את המחיצה השנייה של הדיסק הקשיח: $ mount /dev/sda2 /mnt/ mount(8) - דף העזרה של הפקודה mount במערכות לינוקס mount(8) - דף העזרה של הפקודה mount באתר FreeBSD
ליעד אגמון

ליעד אגמון (נולד ב-11 במרץ 1977) הוא יזם, איש עסקים, משקיע, נואם ואיש היי-טק ישראלי. אגמון הוא המייסד של חברת הטכנולוגיה דיינמיק יילד, אשר מפתחת פלטפורמה שמסייעת למשווקים להגדיל את הכנסותיהם על ידי התאמה אוטומטית של תוכן אתר האינטרנט ללקוחות. החברה נמכרה בשנת 2019 למקדונלד'ס, באקזיט של כ-300 מיליון דולר. ליעד אגמון נולד בקליפורניה ארצות הברית לזוג הורים אקדמאים. בגיל 4 עלה לישראל עם הוריו. הם התגוררו ברמת אילן, בה גדל ולמד. למד בקולג' בינלאומי באיטליה, השייך לרשת ה-United World Colleges. אגמון שירת בצבא בחיל המודיעין. בוגר תואר ראשון באוניברסיטת תל אביב במסלול ללימודי קולנוע ומדעי המחשב בהצטיינות. בזמן לימודיו השתלב בתעשיית הקולנוע, ועבד כעוזר במאי ראשון בסרטו המצליח של אבי נשר "סוף העולם שמאלה". כשסיים את לימודיו, הקים אגמון את חברת הסטארטאפ הראשונה שלו "Onigma" (אנ') בדצמבר 2004 יחד עם ישי גרין ואמיר שדה. החברה גייסה כ-3 מיליון דולר ממשקיעים פרטיים וקרנות השקעה ביניהן Proxima ventures ו-On Demand Partners. החברה נמכרה באוקטובר 2006 לענקית אבטחת המידע "מקאפי" בסכום של כ-20 מיליון דולר. לאחר מכירת החברה, בשנת 2007 הקים את חברת הסטארטאפ השנייה שלו "Delver" (אנ') יחד עם אביטל יכין ושגיא דבידוביץ'. החברה גייסה השקעה מקרן Carmel ventures ונמכרה בשנת 2009 לענקית הקמעונאות "Sears Holdings". בעקבות הרכישה, הקימה Sears מרכז פיתוח בישראל שהתבסס על צוות העובדים של "דלבר", וליעד עבר לעבוד במטה החברה בשיקגו, שם שימש בתפקיד סגן נשיא לשירותים חדשים ודירקטור בחטיבות מוצרי האלקטרוניקה והאאוטלטים של החברה. כשחזר לישראל, אגמון הצטרף לקרן ההשקעות Bessemer, ועבד בה כיזם הבית אשר חיפש אחר חברות סטארטאפ ישראליות מעניינות להשקעה עבור הקרן. בין לבין החל ליעד ללמד קורס יזמות בתוכנית "זל", תוכנית היזמים של המרכז הבין תחומי. בנוסף, ליעד מלמד מאז ועד היום בתואר השני במנהל עסקים של אוניברסיטת ת"א קורס יזמות עסקית. בשנת 2012 הקים אגמון את חברת הסטארטאפ השלישית שלו "Dynamic Yield" יחד עם עמרי מנדלביץ', אשר גייסה הון ראשוני מקרנות ההון סיכון Innovation Endeavors של אריק שמידט, Bessemer, Marker, מה- New York Times ומגופי השקעה נוספים. במרץ 2019 פורסם כי החברה נמכרה למקדונלד'ס ומוערכת כ-300 מיליון דולר. אגמון מתגורר בתל אביב. נשוי למנחת הטלוויזיה שי-לי שינדלר ולהם שלושה ילדים. ליעד אגמון, ברשת החברתית אקס (טוויטר) אלי שמעוני, מק'אפי רכשה את אוניגמה הישראלית ב-20–30 מיליון ד', באתר ynet, 15 באוקטובר 2006 בתיה פלדמן, ‏ליעד אגמון: "אם משקיע מציע לכם כסף - תיקחו, אל תחכו", באתר גלובס, 18 ביולי 2009 הילה ויסברג, האם אפשר להתעשר ולהצליח מהר מדי? יובל וולמן: "אני מרגיש שהגעתי לפסגה מסעירה", באתר TheMarker‏, 17 בדצמבר 2010 אסף גלעד, ליעד אגמון גייס 2 מיליון דולר מאריק שמידט ובסמר לסטארט-אפ חדש, באתר כלכליסט, 24 באפריל 2013 ליעד אגמון, ליעד אגמון נואם בכנס פיילקון 2014, באתר יוטיוב Íslandsbanki, ליעד אגמון נואם בכנס סטארטאפים באיסלנד 2014, באתר vimeo הרצאת השבוע: שלושת האלמנטים הדרושים להצלחתו של סטארטאפ, באתר גיקטיים אבישי בסה, ליעד אגמון משתף אותנו בשני סיפורים של אקזיטים, באתר גיקטיים רז שכניק, רביב גולן, להוציא 260 שקל על פילה במסעדה עדיין נשמע לי פסיכי, באתר "ידיעות אחרונות", 10 באפריל 2019 סימי ספולטר, "אין לי עדיין 100 מיליון דולר - אבל יש לי חרדות אמיתיות": למה ליעד אגמון כל כך מודאג?, באתר TheMarker‏, 16 בדצמבר 2022 John Biggs, Dynamic Yield, A Tricksy Content Server, Raises $12.25 Million From Marker LLC, TechCrunch
ליאור כהן (שחקן)

ליאור כהן (נולד ב-8 בדצמבר 1984), שידוע כמלכת דראג בשם במה קיארה דופלה, הוא קומיקאי, זמר, דיג'יי, מדבב, שחקן תיאטרון וטלוויזיה ישראלי. כהן נולד וגדל בשכונת קריית מנחם בירושלים. הוא בוגר ישיבה תיכונית בעיר הולדתו. בגיל 16 החל לימודיו בבית הספר לאיפור מקצועי "טאצ'-לייט" בירושלים. עבד כמאפר בקפה טלעד (ערוץ 2), בערוץ 24, בסרטי סטודנטים, מאפר ראשי של המכביה ה-19 ועוד. לימד איפור מקצועי כ-17 שנים ברשת בתי הספר למקצועות היופי רוית אסף, וכיום מלמד את כל המקצועות האיפור, האפקטים והאיירבראש בבית הספר של ירין שחף. בשנת 2022 דיבב את דמותה של "פאולין פיניקס" בסדרת הטלוויזיה "דד אנד - שומרי הבית הרדוף" של נטפליקס. בשנת 2023 דיבב בעונה השנייה של הסדרה "דד אנד - שומרי הבית הרדוף" של נטפליקס. וגם את דמותו של "סטיב" בסרט משפחה לא מחליפים של נטפליקס.[דרוש מקור] דמותה של קיארה דופלה עלתה בשנת 2001, כאשר היה כהן בן 16, במסגרת סדנת דראג בבית הפתוח בירושלים. הוא עלה לבמה לראשונה עם דמותה של "קיארה דופלה", בשיר "finally" מתוך הסרט פרסילה מלכת המדבר. קיארה דופלה הופיעה בתוכניות "מאחורי האלבומים הגדולים" עם יהודית רביץ, מרגול שופטת וארץ נהדרת (ערוץ 2) ובתחרויות קדם-אירוויזיון (הערוץ הראשון) והשתתפה בסדרות תמיד אותו חלום ובלי בושה. קיארה דופלה מופיעה באופן קבוע ברחבי הארץ ואף ייצגה את העיר תל אביב ואת ישראל במצעדי הגאווה המרכזיים של קלן, ברלין, קפריסין, סן פרנסיסקו, אמסטרדם ו נורווגיה. בשנת 2011 השתתפה בהצגת פרינג' בשם "סינדי-פאקינג-רלה", עיבוד של סינדרלה ל"מבוגרים" בה כיכבה בתור האחות היפה והמרשעת של סינדרלה. בשנת 2012 העלתה מופע מראשון מסוגו בישראל שבו הופיעה עם 20 דמויות שונות, בשילוב מסך לד שיצר אינטראקציה בין המופע שהוצג על הבמה, לדמיות שהופיעו על המסך. בשנת 2016 השתתפה קיארה דופלה בתוכנית "הכוכב הבא לאירוויזיון" והגיע עד לשלב חצי הגמר (מקום 5 בעונה). בשנת 2018 הוציאה קיארה את הסינגל הראשון שלה "דיג'יי ששון". הסינגל הושק בקליפ מושקע שזכה להצלחה גדולה בעיקר בקרב הקהילה הגאה. קיארה דופלה מתהדרת בתואר "הדראג דיג'יי הראשון בארץ" בהיותו דיג'יי. כהן מופיע בהרכב פאות קדושות כקיארה דופלה משנת 2002. הוא הוביל לצד חבריו ללהקת פאות קדושות שורה של ערבי מחווה לדיוות הישראליות ובהן חני נחמיאס, ציפי שביט, מיכל ינאי, מיכל אמדורסקי, מאיה בוסקילה, מיקי קם, אילנית, ירדנה ארזי, ריטה, אילנה אביטל, חנה לסלאו ורבות אחרות. כולן לקחו חלק פעיל במופע לצד דמותה של קיארה. במסגרת ההרכב השתתפה קיארה דופלה בתוכניות הטלוויזיה, "צחוק מעבודה" (ערוץ 2), "דרבי קריוקי" (ערוץ 24), "עלם חמודות" - קליפ לצדן של זהבה בן ומרגלית צנעני "האח הגדול" (ערוץ 2). כהן מככב כאחד מארבעת השחקנים הראשיים בהצגת הבידור "פאות קדושות" בבימויו של אמיר פרישר גוטמן, שהועלתה לראשונה ב-6 באוגוסט 2013. בשנת 2016 השתתפה ביחד עם הלהקה בקמפיין אינטרנטי למשקה "קופי שוט" של שטראוס גרופ. וב-2017 הלהקה הובילה את קמפיין הביטוח "מיס פנסיה" של מנורה מבטחים פנסיה וגמל. ב-25 במרץ 2020 נולד בנו הבכור כתוצאה מהורות משותפת. ליאור כהן, במיזם "אישים" לתיעוד היצירה הישראלית כרטיס שחקן, באתר שח"ם איגוד השחקנים בישראל. נרי ליבנה, גשם של גברים, הללויה!, באתר הארץ, 8 במרץ 2014 קטע מתוך פאות קדושות- עפרה וירדנה- האיחוד, באתר ynet, 15 בדצמבר 2013 סמדר שיר, מאמין בדרך שלו, באתר העין השביעית, 6 באוקטובר 2014
גליפולי (פירושונים)

גליפולי (Gallipoli) הוא שיבוש של המילה היוונית Καλλίπολις ‏Kallipolis שפירושה "העיר היפה" – κάλλος ‏ kallos משמעה יופי ו-πόλις ‏polis היא עיר האם התכוונתם ל... גאוגרפיה: גליפולי – חצי אי בחלקה האירופי של טורקיה גליפולי (עיר) – עיר נמל טורקית למצרי הדרדנלים בחצי האי גליפולי, בתת-נפה בעלת שם זהה ששייכת לנפת צ'נקלה (לחצו לצפייה במפת התת-נפה ובמיקום העיר ) גליפולי (פוליה) – עיר בנפת לצ'ה במחוז פוליה שבדרום איטליה (לחצו לצפייה במפה ) סרטים: גליפולי (סרט) – סרט אוסטרלי מ-1981 גליפולי (סרט, 2005) – סרט טורקי מ-2005 ספורט: גליפולי קלצ'ו (Gallipoli Calcio) – מועדון כדורגל מהעיר גליפולי שבאיטליה אחר: מערכת גליפולי – מערכה שהתנהלה במלחמת העולם הראשונה בחצי האי גליפולי קליפוליס (פירושונים)
טאראנטו (פירושונים)

האם התכוונתם ל... טאראנטו – עיר נמל בדרום איטליה טאראנטו (נפה) – נפה במחוז פוליה שבאיטליה; בירתה היא העיר טאראנטו מפרץ טאראנטו – מפרץ בים היוני שבדרום איטליה טאראנטו (מוזיקה) – סגנון או "פאלו פלמנקו" שמקורו במחוז אלמריה שבספרד קרב טארנטום
סבסטיאן קואטס

סבסטיאן קואטס (בספרדית: Sebastián Coates; נולד ב-7 באוקטובר 1990) הוא כדורגלן אורוגוואי המשחק בעמדת הבלם בנסיונל ונבחרת אורוגוואי. קואטס נולד במונטווידאו, אורוגוואי לאמא אורוגוואית ואבא סקוטי. קואטס החל את דרכו במועדון נסיונל בו שיחק בכל תקופת נעוריו, ב-2009 בגיל 18 עלה לקבוצה הבוגרת של המועדון, ערך את הופעתו הבכורה נגד בלה ויסטה. באוגוסט 2011 חתם בקבוצה האנגלית והמפוארת ליברפול מהפרמייר ליג. לאחר בדיקות רפואיות ערך את הופעתו הבכורה ב-26 באוגוסט 2011 נגד בולטון וונדררס. ב-30 באוגוסט חתם רשמית במועדון לחוזה ארוך טווח תמורת תשלום לא ידוע. ב-18 בספטמבר 2011 ערך את הופעתו הבכורה בקבוצה במסגרת הליגה נגד טוטנהאם הוטספר בניצחון 0–4. בפברואר 2012 זכה עם הקבוצה בגביע הליגה האנגלית. ב-21 במרץ 2012 הבקיע את שערו הראשון בקבוצה נגד קווינס פארק ריינג'רס בבעיטת מספרת מרהיבה. ב-20 בספטמבר 2012 הבקיע שער נגד יאנג בויז ברן במסגרת הליגה האירופית. בינואר 2014 הושאל למועדון נעוריו נסיונל בו שיחק חמישה משחקים בלבד. ב-1 בספטמבר 2014 הושאל לקבוצה האנגלית סנדרלנד לעונה אחת. ב-23 בספטמבר 2015 ערך את הופעתו הבכורה בקבוצה בהפסד 1–2 לסטוק סיטי בגביע הליגה. ב-1 ביולי 2015 חתם באופן קבוע בסנדרלנד לארבע שנים עבור 2 מיליון יורו. ב-28 בינואר 2016 הושאל לספורטינג ליסבון עד לסוף העונה. ב-9 בפברואר 2016 ערך את הופעתו הבכורה בתיקו 0-0 נגד ריו אבה. ב-16 באוגוסט 2016 הבקיע את שערו הראשון בקבוצה בניצחון 0–2 על מאריטימו. ב-2 בפברואר 2017 חתם באופן קבוע בקבוצה. ביולי 2024 חזר קואטס למועדון נעוריו נסיונל. לאחר ששיחק בנבחרת הצעירה של אורוגוואי, זומן לנבחרת הבוגרת במסגרת מוקדמות מונדיאל 2010 נגד קוסטה ריקה בו ישב על הספסל. ערך את הופעתו הבכורה בנבחרת נגד צ'לה בקופה אמריקה 2011, ונבחר לשחקן הצעיר הטוב ביותר של הטורניר. הוא זומן לנבחרת האולימפית לאולימפיאדת 2012 בה אורוגוואי לא הצליחה להעפיל לשלבי הנוקאאוט. נכלל בסגל למונדיאל 2014 וקופה אמריקה 2015. ב-10 בנובמבר 2016 הבקיע את שערו הראשון בנבחרת בניצחון 1–2 על אקוודור במוקדמות מונדיאל 2018. נכלל בסגל נבחרת אורוגוואי בטורניר מונדיאל 2022. מדיה וקבצים בנושא סבסטיאן קואטס בוויקישיתוף סבסטיאן קואטס, באתר Transfermarkt סבסטיאן קואטס, באתר Soccerway סבסטיאן קואטס, באתר BDFutbol סבסטיאן קואטס, באתר WorldFootball.net סבסטיאן קואטס, באתר National Football Teams סבסטיאן קואטס, באתר FootballDatabase.eu סבסטיאן קואטס, באתר ESPN Se confirmó la lista de convocados para la Copa Mundial de Catar 2022 באתר הרשמי של התאחדות הכדורגל האורוגוואית, 10 בנובמבר 2022 (בספרדית)
אלפסבורג

מועדון ספורט אלפסבורג (בשוודית: Idrottsföreningen Elfsborg, נקרא גם בשם IF Elfsborg) היא קבוצת כדורגל מהעיר בורוס שבשוודיה. הקבוצה משחקת בליגת העל השוודית והעבירה את רוב זמנה בליגה הראשונה של הכדורגל השוודי. האצטדיון הביתי של הקבוצה הוא הבורוס ארנה, שם הקבוצה משחקת מאז 17 באפריל 2005. המועדון נוסד בשנת 1904 על ידי קבוצה של 19 צעירים בגילאי 14-15. המועדון נוסד בשם Borås Fotbollslag (שוודית: בורוס כדורגל) ונוצר בבורוס ב-26 ביוני 1904. האיש העיקרי בהיווסדות המועדון, הוא קארל לארסון, שבנוסף לכדורגל, התאמן באתלטיקה והיאבקות. הוא טען שהסיבה להקמת המועדון היא שמועדון הספורט העיקרי בעיר לא משלב כדורגל בתוכניתם. מאוחר יותר, קארל לארסון גילה שיש יותר מדי מועדוני כדורגל בעיר עם השם בורוס ובשנת 1906, שם המועדון שונה ל-IF Elfsborg. השם החדש הגיע משם המחוז אליו משתייכת העיר כך שהמועדון ייצג לא רק את העיר, אלא את כל האזור. המוטו של המועדון הוא "Vi Tillsammans" (אנחנו ביחד). האצטדיון הביתי של המועדון הוא בורוס ארנה. גם נקרא בשם מבצר בורוס מאז שבורוס הפכה לקבוצה החזקה ביותר בליגת העל השוודית בעשור הראשון של המאה ה-21. אלפסבורג משתתפת במוקדמות ליגת האלופות והליגה האירופית והצליחה לעלות לגביע אופ"א בעונת 2007-08 ולגביע האינטרטוטו בשנה שלאחר מכן, המועדון זכה בשש אליפויות שוודיה, האחרון שבהם משנת 2012, ובשלושה גביעים מקומיים. אליפות שוודיה: זכייה (6): 1935-36, 1938-39, 1939-40, 1961, 2006, 2012 סגנות (6): 1942-43, 1943-44, 1944-45, 1965, 1977, 2008 הליגה השלישית: זכייה (1): 1996 סגנות (1): 1991 הליגה הרביעית: זכייה (2): 1925-26, 1960 סגנות (6):1914-15, 1923-24, 1955-56, 1956-57, 1957-58, 1959 הגביע השוודי: זכייה (3): 2001, 2003, 2013-14 סגנות (3): 1942, 1980-81, 1996-97 הסופרקאפ השוודי: זכייה (1): 2007 גביע האינטרטוטו: זכייה (2): 1980, 2008 (ניצחון משותף) סגנות (1): 1961 הגביע האטלנטי: זכייה (1): 2011 מדיה וקבצים בנושא אלפסבורג בוויקישיתוף אתר האינטרנט הרשמי של אלפסבורג אלפסבורג, ברשת החברתית פייסבוק אלפסבורג, ברשת החברתית אקס (טוויטר) אלפסבורג, ברשת החברתית אינסטגרם אלפסבורג, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu אלפסבורג באתר הרשמי של אלסונסקאן אלפסבורג באתר אופ"א